Na podlagi tretjega odstavka, v povezavi s trinajstim odstavkom, 91. člena Zakona o urejanju prostora (Uradni list RS, št.:  [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694), 109/24 in 25/25 – odl. US: v nadaljevanju: ZureP-3) Ministrstvo za naravne vire in prostor, Direktorat za prostor in graditev s tem

**J A V N I M N A Z N A N I L O M**

**obvešča javnost o predstavitvi pobude**

**v postopku državnega prostorskega načrtovanja za  
Jedrsko elektrarno Krško 2**

**I.**

Ministrstvo za naravne vire in prostor, Direktorat za prostor in graditev (v nadaljnjem besedilu:  
pripravljavec) javno objavlja pobudo v postopku državnega prostorskega načrtovanja za jedrsko  
elektrarno Krško 2 (v nadaljnjem besedilu: pobuda), ki jo je dne 20. junija 2025 podalo Ministrstvo  
za okolje, podnebje in energijo, Direktorat za energijo (v nadaljnjem besedilu: pobudnik). Pobudo  
za državno prostorsko načrtovanje sta pod številko 23214-02, v maju 2025 izdelala IBE, d.d.,  
Ljubljana in Savaprojekt d.d., Krško

**II.**

Pobuda, je od 1. julija 2025 do 30. oktobra 2025 javno objavljena v digitalni obliki v  
prostorskem informacijskem sistemu oziroma na vladnem spletnem portalu GOV.SI (povezava: [Državni prostorski načrt za Jedrsko elektrarno Krško 2 | GOV.SI](https://www.gov.si/zbirke/javne-objave/drzavni-prostorski-nacrt-za-jedrsko-elektrarno-krsko-2/)).

**III.**

Pripravljavec in pobudnik bosta z namenom podrobnejše seznanitve javnosti organizirala javno predstavitev pobude, ki bo **v torek 14. oktobra 2025, od 15.00 do 18. 00 ure v Domu kulture Brežice, Trg Jožeta Toporišiča 3, 8250 Brežice.**

**IV.**

Javnost ima možnost v času javne objave pobude iz točke II. nanjo dati predloge in pripombe.  
Le-te lahko javnost pošlje na naslov Ministrstvo za naravne vire in prostor, Dunajska cesta 48,  
Ljubljana, ali na elektronski naslov ministrstva gp.mnvp@gov.si, pri čemer naj v rubriki »zadeva« navede ključne besede »Pobuda JEK2«.

Pripravljavec in projektna skupina, ki jo določa 86. člen ZUreP-3, bosta analizirala prispele  
predloge in pripombe javnosti, podatke in usmeritve državnih nosilcev urejanja prostora ter druga

podana mnenja in usmeritve. Na podlagi analize bo pripravljen sklep o pripravi državnega  
prostorskega načrtovanja, ki ga bo sprejela Vlada RS.

Osebni podatki posameznikov, ki so podali pripombe oziroma predloge bodo objavljeni le, če je posameznik strinjanje z javno objavo posebej navedel v podani pripombi oziroma predlogu.

Št.: 35010-1/2022-2550

Ljubljana, dne 26. septembra 2025.

**mag. Miran GAJŠEK**

**DRŽAVNI SEKRETAR**